"Splużjoni kimika" minn Klara l-elf ta' Santa Klaws twassal biex jieħdu l-ħajja l-ġugarelli kollha li jkunu se jitqassmu lit-tfal fil-Lejl tal-Milied. Din hija l-istorja ħelwa li ħarġu biha 43 student tal-MCAST flimkien mal-Fondazzjoni Valletta 2018, li qed tiġi rappreżentata permezz ta' spettaklu ta' dwal u kuluri 3D fuq il-faċċata tal-Palazz tal-President fil-Belt Valletta. Din l-inizjattiva qed ssir għat-tieni darba. Minbarra li toffri spettaklu għat-tfal u l-kbar li jżuru Pjazza San Ġorġ fil-Belt fil-jiem tal-Milied, tagħti wkoll vetrina mill-aqwa lil dawn l-istudenti biex jesprimu t-talent tagħhom. Din is-sena l-projezzjonijiet qed juru l-istorja ta' Santa Klaws li flimkien mal-elfi tiegħu jidhru jaqraw l-ittri li jirċievu mit-tfal madwar id-dinja. Juru esperiment xjentifiku minn Klara l-Elf li mar żmerċ. Biex tkun taf x'se jiġri wara, nistednuk tmur sal-Belt Valletta, l-istess kif għamlet ilbieraħ filgħaxija l-President ta' Malta Marie-Louise Coleiro Preca meta inawgurat dan l-ispettaklu u ltaqgħet mal-istudenti li mexxew dan il-proġett. Dawn il-projezzjonijiet bdew ilbieraħ filgħaxija u jibqgħu għaddejin sa Lejlet l-Ewwel tas-Sena f'diversi ħinijiet filgħaxija. L-ispettaklu se jingħalaq b' countdown spettakolari li jwassalna fis-sena 2015. Ritratti: DOI – Clifton Fenech .td_uid_3_5ee4e0205b472_rand.td-a-rec-img{text-align:left}.td_uid_3_5ee4e0205b472_rand.td-a-rec-img img{margin:0 auto 0 0} #td_uid_4_5ee4e0205b8f3 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/elves33-80x60.jpg) 0 0 no-repeat} 1 minn 1